open-index/open-wikipedia-markdown huggingface dataset:
Lockheed Martin X-55

**Lockheed Martin X-55** er et amerikansk eksperimentelt transportflyprosjekt tidligere kalt ACCA (**A**dvanced **C**omposite **C**argo **A**ircraft). Flyet er et modifisert Dornier passasjerfly, og fløy første gang 2. juni 2009. I oktober 2009 ble prosjektet tildelt betegnelsen X-55.

## Historie

ACCA begynte i 1999 med et samarbeid mellom flyindustrien og statlige laboratorier (inkludert NASA Dryden Flight Research Center) i *Composites Affordability Initiative*. Dette prosjektet ble ledet av Air Force Research Laboratory (AFRL) og skulle bane vei for utviklingen av en arvtager til transportflyet Lockheed C-5 Galaxy. ACCA ble startet i 2007, og hadde som mål å være en kostnadseffektiv utvikling av konstruksjonsmetodene. Etter 5 måneder designarbeid ved Lockheed Martins Skunk Works ble flyet bygd og flydd i løpet av 20 måneder. Jomfruturen på 87 minutter ble gjennomført 2. juni 2009 ved Air Force Plant 42 i Palmdale, California. Per 2016 er flyet pensjonert, og står utstilt ved Joe Davies Heritage Airpark i Palmdale, California.

## Formål
X-55 skal teste ut nye design- og produksjonsmetoder med avanserte komposittmaterialer. Disse komposittmaterialene kan herdes ved lave temperaturer uten bruk av autoklav. Studiene skal undersøke materialenes styrke og korrosjonsbestandighet, samt hvordan de påvirkes av aldring. 

## Design
X-55A er et modifisert Dornier 328J. I stedet for aluminiumshud er skroget bygd av komposittmateriale i to store halvdeler (øvre og nedre) som er limt sammen. Den vertikale halefinnen er også nybygd med komposittmateriale, mens cockpit, vinger og motorer er de opprinnelige fra Dornier. Flykroppen er bredere og sterkere enn den originale Dornier-konstruksjonen for å kunne romme en standard militær 463L transportpalle. X-55A er også blitt utstyrt med lasteluke og lasterampe. Bruk av komposittmaterialer reduserte antallet deler i flykroppen til en tiendedel av det den originale konstruksjonen hadde. Byggekostnaden var det halve av hva et konvensjonelt fly av samme størrelse ville ha kostet.

## Spesifikasjoner
**Dimensjoner**

* **Mannskap:** ukjent
* **Lengde:** 21,28 m
* **Høyde:** 7,20 m
* **Maks startvekt:** 15&nbsp;655 kg
***[[Vingespenn]]:** 20,98 m
* **Vingeareal:** 40 m² 

**Ytelse**

* **Motor:** To Pratt & Whitney Canada PW306/9-Turbofan
* **Skyvekraft:** 26,9 kN
* **Toppfart:** 756 km/t
* **Maks operasjonshøyde:** 10&nbsp;670 m
* **Rekkevidde:** 1&nbsp;480 km

## Kilder
*Air Force Materiel Command: Advanced Composite Cargo Aircraft gets X-plane designation. <small>Publisert 21. oktober 2009</small> Besøkt 20. mars 2015
*Wright-Patterson Air Force Base: USAF Advanced Composite Cargo Aircraft makes first flight. <small>Publisert 3. juni 2009</small> Besøkt 20. mars 2015
Hjelm Waage Thurn-Basberg

**Hjelm Waage Thurn-Basberg** (født 3. november 1917 i Kristiania, død 29. november 2006) var en norsk motstandsmann under andre verdenskrig. Han arbeidet som etterretningsmann for britiske Secret Intelligence Service (MI6).

Da Norge ble okkupert i 1940 deltok Thurn-Basberg i kampene mot tyskerne. Etter dette ble han med i Milorg. Han rømte til Sverige i 1943, men returnerte for å drive etterretningsvirksomhet.. Dekknavnet var «Per».. Han deltok da i etterretningsgruppen *Aquila*.

Thurn-Basberg var først basert i Kristiansand der han arbeidet med Oluf Reed-Olsen. I 1943 ble radiostasjonen flyttet til Lommedalen og gitt kodenavn *Meton*.

Etter igjen å ha rømt, i januar 1944 til England via Sverige, fikk han trening som fallskjermsoldat og returnerte til Bærum. Han ledet radiostasjonen *Gullfaks* som ble drevet fra forskjellige steder i Bærumsmarka og Nordmarka frem til frigjøringen.

For innsatsen under krigen ble han tildelt St. Olavsmedaljen med ekegren.

Etter krigen med-grunnla Thurn-Basberg den norske stay-behind organisasjonen, og han forble aktiv i denne i 28 år. I det sivile arbeidet han som forretningsmann, med import av franske viner (virksomhet videreført fra hans far) og med handel med forskjellig utstyr for bensinstasjoner. Han bodde på Ullern i Oslo, og døde i november 2006, 89 år gammel.

## Referanser
Tibidabo fornøyelsespark

**Tibidabo fornøyelsespark** (katalansk: *Parc d'Atraccions del Tibidabo*) er en liten fornøyelsespark på fjellet Tibidabo i Barcelona. Den ble påbegynt i 1899 og åpna i 1901, og er med det Europas nest eldste fornøyelsespark. Parken dekker et areal på rundt 70&nbsp;000 m², og har en flott utsikt over byen.

## Eksterne lenker
*
Estadio Nacional (Costa Rica)

**Estadio Nacional** er et flerbruksstadion i parken La Sabana i Costa Ricas hovedstad San José. Det sto ferdig 10. januar 2011, og erstatta det gamle Estadio Nacional fra 1924, som ble revet 12. mai 2008. Det brukes blant annet som hjemmebane for Costa Ricas herrelandslag i fotball.

Stadionet har en kapasitet på 35&nbsp;062 tilskuere, og har med det tredje største tilskuerkapasitet i Mellom-Amerika. Alle plassene er sitteplasser.

Bygginga av stadionet blei finansiert av Kina, etter en avtale mellom presidentene Óscar Arias og Hu Jintao. Det blei beregna å koste rundt 83 millioner amerikanske dollar. Bygginga starta 12. mars 2009.

## Referanser


## Eksterne lenker
* Reportasje om det nye stadionet hos YouTube
* Bilder av det gamle stadionet  hos WorldStadiums.com
El Clásico (Costa Rica)

**El Clásico** i Costa Rica er fotballkampene mellom de to erkerivalene Liga Deportiva Alajuelense og Deportivo Saprissa, landets to mest populære og mest meritterte lag. De har møtt hverandre 310 ganger i den hjemlige serien, og Saprissa har vunnet flest ganger.

## Statistikk

*Sist oppdatert 4. april 2017.*

## Referanser
Åsgården skole

**Åsgården skole** er en barneskole i Åsgårdstrand i Horten kommune, ca 10&nbsp;km fra Horten by, og er en av kommunens syv barneskoler. Skolen har ca. 200 elever fordelt på 7 klasser. Det er skolefritidsordning ved skolen.

De fleste elevene fra Åsgården skole fortsetter skolegangen på Borre ungdomsskole.

## Historikk
Natt til 5. april 2010 brant deler av skolen ned etter ildspåsettelse. Fram til sommeren 2013 hadde skolen midlertidige lokaler, først på Klokkeråsen skole i Tønsberg og deretter på Karljohansvern i Horten. Den 7. oktober 2013 ble den nybygde skolebygningen tatt i bruk.

## Referanser


## Eksterne lenker
* Horten kommune ''om Åsgården skole''
* Gjengangeren: Bilder fra brannen i 2010
* Gjengangeren: Om den nye skolen
Hurtigløp på skøyter under Vinter-OL 1992 – 500 meter kvinner

**500 meter kvinner** var en øvelse i hurtigløp på skøyter under Vinter-OL 1992 og ble avholdt på Stade de Patinage Olympique i Albertville, Frankrike den 10. februar 1992. Løpet ble gått utendørs til forskjell fra innendørsbanen som ble brukt i Calgary fire år tidligere.

34 utøvere fra 13 nasjoner deltok på distansen.

## Medaljevinnere

## Rekorder
Dette var de gjeldende verdens- og olympiske rekordene før Vinter-OL i 1992:

Det ble ikke satt noen ny olympisk rekord under øvelsen.

## Resultater

## Referanser


## Eksterne lenker
* 
* Offisiell olympisk rapport
* Speed Skating at the 1992 Albertville Winter Games: Women's 500 metres  på Sports-reference.com/olympics
*  Distance result: Olympic Winter Games 1992 · Ladies · 500 Meter på SpeedskatingNews.info
*   Results of the 1992 Olympic Winter Games 500 meters Men.
*  Results Olympic Games 1991/1992 Ladies - 500m : - Albertville på http.ISU.html.infostradasports.com
*  Speed Skating 1992 Olympic Games Results - Women's 500 metres - 10th February på The-Sports.org
*
Tronsvangen seterhotell

**Tronsvangen Seterhotell** ligger nær toppen av Tronfjell i Alvdal 800 meter over havet og har historiske røtter tilbake til siste halvdel av 1880-årene.

Navnet Tronsvangen ble i 1900 ansett som en oppkalling etter Tronfjell, på det tidspunktet kalt Tronn (åpen o). Dette var igjen en oppkalling etter det daværende stedsnavnet *Trondarnes*, nå Trones. I «Reisehåndbok over Norge» fra 1925 blir hotellet kalt *seterhotell*.

I boken «Østerdølenes saga» fra 1938 benevnes Tronsvangen *pensjonat* samt Kveberg- og Sørhusvangene som et velkjent turiststed med sommervillaer. Den indisk vismannen Sri Ananda Acharya bodde på seteren «Gaurisankar», også den beliggende på Tronsvangen. Ananda (som er etternavnet) ble gravlagt på toppen av Tronfjell.

Ifølge avisen *Østerdølen* fra 11. september 1947, kunne Tronsvangen hotell feire 60-årsjubileum det året.

Hotellet gjennomgikk ombygginger i 1936/1937 da det ble omgjort til helårs høyfjellshotell,. I 1963 ble en ny hotellbygning ferdigstilt.  

## Referanser


## Eksterne lenker
* Tronsvangen Seter
* http://www.dagbladet.no/2008/12/06/reise/reise_og_mat/hedmark/3942106/
Veronika Flåt

**Veronika Flåt Tjelle** (født som *Flåt* den 9. oktober 1979) er en norsk skuespiller som er kjent fra filmer som *[[Kamilla og tyven]]*, og *[[Kamilla og tyven II]]* der hun spilte hovedpersonen Kamilla. Hun har også hatt en liten rolle som Siri Jordmor i *[[Yohan – Barnevandrer]]*.

Forfatteren av bøkene om Kamilla og Tyven Kari Vinje, som kjente Veronika, mente hun var akkurat slik hun så for seg Kamilla. Tilfeldigheter gjorde at Odd Hynnekleiv og Grete Salomonsen Hynnekleiv før filmatiseringen av bøkene i 1988 fant Veronika til hovedrollen som Kamilla.  Hun fortsatte ikke som skuespiller, men utdannet seg som sosionom.

Veronika bor i Mandal, og er gift med Olav Tjelle. Hun har tre barn.

## Eksterne lenker
* 
* Hovedrollen i Kamilla og Tyven

## Referanser
Fagerheim skole (Horten)

**Fagerheim skole** er en barneskole på Nykirke og er en av Horten kommunes syv barneskoler. Skolen har ca. 140 elever fordelt på 7 klasser. Skolen flyttet 26. oktober 2022 over hovedveien og inn i et nytt bygg ca. 400 meter fra de gamle lokalene. Den nye skolen ligger i tilknytning til idrettshall og idrettsbaner.

## Eksterne lenker
* Horten kommune ''om Fagerheim skole''

## Referanser
Cuju

**Cuju** (蹴鞠, bokstavelig «sparke ball») eller **Tsu' Chu** en gammel kinesisk ballsport. Det var et ballspill som involverte å sparke en ball gjennom en åpning i et nett. Det var ikke tillatt å bruke hendene. Det er vurdert av FIFA som det eldste kjente form for fotball som kan bevises. Det ble først omtalt som en øvelse i et militær tekst fra mellom 200- og 100-tallet f.Kr. Moderne fotball har derimot utviklet seg fra en form for primitiv fotball som ble praktisert i Europa i flere land fra middelalderen og framover, og som ikke har noen historisk tilknytning til cuju.

Cuju var en konkurransesport med store likheter til moderne fotball. Det har sin opprinnelse i Kina, men ble også spilt i Korea, Japan og Vietnam. Det japanske ordet for cuju er *[[kemari]]* og blir fortsatt praktisert i Kyoto og ved andre helligdommer i Japan.

## Bilder av cuju og kemari

Fil:Bronze mirror depicting kickball.jpg|Bronsespeil datert til Song-dynastiet.
Fil:Shuihu5.PNG|Avbildning av cuju fra 1400-tallets Ming-dynastiet, fra den trykte boken *[[Fortellinger fra myrlandet]]*.
Fil:Emperor Taizu play Cuju.jpg|Keiser Taizu spiller cuju med sine ministre, av maleren Qian Xuan (1235–1305).
Fil:Ming-Emperor3.jpg|Yongle-keiseren (regjerte 1402-1424) fra Ming-dynastiet ser på hoffevnukker spille cuju.
Fil:Kemari Matsuri at Tanzan Shrine 1.jpg|Kemarifestivalen ved Tanzanheligdommen, byen Nara i Japan, fotografert i 2006.



## Referanser


## Litteratur
* Benn, Charles (2002): *China's Golden Age: Everyday Life in the Tang Dynasty*. Oxford: Oxford University Press. ISBN 0-19-517665-0.
* James, Riordan (1999): *Sport and Physical Education in China*. London: Spon Press. ISBN 0-419-22030-5
* Osamu Ike (2014): 日本の蹴鞠 (*Kemari i Japan*). Kyoto: Mitsumura-Suiko Shoin. ISBN 978-4-8381-0508-3, Sammendrag på engelsk 181-178

## Eksterne lenker
* Cuju match to be played in Shandong, September 2004
Svadfjellet

**Svadfjellet** er et fjell helt øst i Gulen kommune, nær grensen til Masfjorden i Vestland. Toppen ligger 877,4 moh. og er det høyeste punktet i Gulen.

## Fotnoter



## Referanser




## Eksterne lenker
*
Cecilie Seim

**Cecilie Seim** (født 29. desember 1976) er en norsk illustratør og forfatter. 

Cceilie Seim har blant annet tegnet til barnebøkene *Den gangen vi fanget en bengel* (2005) av  Lise Männikkö, *Tussetrollet – trollet under trappa* (2009) av Janniche Hilleren, *Strandløven* (2010) av Susanne Agerholm og har skrevet en av novellene i ungdomsantologien *Det er bare å lukke øya* (2006). I 2010 skrev og illustrerte hun en billedbok for voksne, *Souads vesker*, som kom ut på Solum forlag.

Cecilie Seim bor og arbeider i Hølen i Akershus. Hun er datter av forfatteren Lise Männikkö.

## Bibliografi
* *Souads vesker*, Solum (2010)
* *En liten katt*, billedbok, Omnipax (2012)
* *Madams 11 barn*, billedbok, Omnipax (2015)

## Referanser


## Kilder
*Presentasjon av Cecilie Seim i Forfatterkatalogen på Forfattersentrums nettsider

## Eksterne lenker

* Hjemmesider
* Presentasjon som Norsk barnebokinsititutts månedens illustratør oktober 2014
Hurtigløp på skøyter under Vinter-OL 1992 – 1500 meter damer

**1 500 meter damer** var en øvelse i hurtigløp på skøyter under Vinter-OL 1992 og ble avholdt på Stade de Patinage Olympique i Albertville, Frankrike den 12. februar 1992. Løpet ble gått utendørs i motsetning til innendørsbanen i Calgary fire år tidligere.

33 utøvere fra 14 nasjoner deltok på distansen.

## Medaljevinnere

## Rekorder
Dette var gjeldende verdens og olympisk rekord før Vinter-OL i 1992:

Det ble ikke satt noen ny olympisk rekord under øvelsen.

## Resultater

## Referanser


## Eksterne lenker
* 
*   Offisiell olympisk rapport
*  Albertville 1992 1500m women - Olympic Speed Skating på Olympic.org
*  Speed Skating at the 1992 Albertville Winter Games: Women's 1,500 metres  på Sports-reference.com/olympics/
*  Distance result: Olympic Winter Games 1992 · Ladies · 1.500 Metre på SpeedSkatingNews.info
*  Results of the 1992 Olympic Winter Games 1500 metres Women.
*  Results Olympic Games 1991/1992 Ladies - 1500m 12 Feb 1992 - Albertville på www.ISU.html.infostradasports.com
*  Speed Skating - 1992 Olympic Games - Results Women's 1500 m - 12th February på The-Sports.org
*
Shaun Tan

**Shaun Tan** (født 1974 i  Fremantle i Australia) er en australsk barnebokforfatter og illustratør. Han har mottatt nasjonale priser for flere av bildebøkene sine, deriblant  *The Red Tree*, *The Lost Thing* og den ordløse grafiske romanen *The Arrival*. Tans illustrasjoner er preget av en detaljert blyant- og blandingsteknikk i få farger. 

Tan regisserte en animert kortfilm basert på sin egen bok *The Lost Thing*, sammen med Andrew Ruhemann. For denne filmen ble de belønnet med en Oscar for beste animerte kortfilm.

Han mottok Litteraturprisen til minne om Astrid Lindgren for 2011.

## Bibliografi

* *The Oopsatorium : The Inventions of Henry A. Milne*
**The Auditories* 
**The Dog book*
**The Rabbits* – 
*1999 *Memorial*
**The Lost Thing* – på norsk i 2011 som *Den bortkomne tingen*, Cappelen Damm
*''What Miscellaneous Abnormality Is That?'' 
**The Red Tree* – på norsk i 2010 som *Det røde treet*. Cappelen Damm
**The Arrival* – på norsk i 2008 som *Ankomsten*, Egmont Serieforlaget
*2010 *SKETCHES FROM A NAMELESS LAND: The Art of The Arrival*
**Tales of Outer Suburbia* – på norsk i 2009 som *Fortellinger fra ytre utkant*. Cappelen Damm
*2010 *The Bird King* – utvidet utgave i 2019
*2010 *Eric*
*2013 *Rules of Summer* – på norsk i 2014 som *Sommerregler*, Cappelen Damm
*2015 *The Singing Bones*
*2018 *Cicada* – på norsk i 2018 som *Sikade*, Cappelen Damm
*2018 *Tales from the Inner City* – på norsk i 2019 som *Fortellinger fra Indre By*, Cappelen Damm

## Referanser


## Eksterne lenker
* 
* 
*  alma.se: «En vägvisare till bilderbokens nya möjligheter»
Sarichioi

**Sarichioi** (også **Sarikioi**) russisk: Сарикёй, (av Sarıköy: *Den gule landsbyen*) er en kommune i Tulcea i Romania. Ved siden av den rumenske majoriteten av befolkningen (54 %), bor også en betydelig gruppe lippovanere (46 %) i byen.

Kommunen omfatter landsbyene Sarichioi som også er administrasjonssted, og i tillegg Sabangia, Zebil, Visterna og Enisala.

Ved landsbyen **Enisala**, tyrkisk for *den nye landsbyen*), ligger en festning som kontrollerer de omkringliggende Razelm- og Babadagsjøene som tidligere var bukter i Svartehavet. Festningen ble oppført tidlig i det trettende århundret, enten av genoveserne eller bysantinerne for å kontrollere de nærliggende reiserutene. Festningen har tre heksagonale tårn og er det eneste av dette slaget som er funnet i regionen. Dette tolkes som en tegn på at grunnleggerne har vært av vestlig opprinnelse. Festningen ble først inntatt av det osmanske riket i 1388/1389 og gjenerobret i 1416/1417 etter et kort valakisk styre. Som følge av den nye politiske situasjonen og handelen som avtok, mistet festningen gradvis sin betydning og ble endelig forlatt mot slutten av det femtende århundret.
Blue Eyes (sang)

**Blue Eyes** er en britisk sang med melodi av Elton John og tekst av Gary Osborne. Den ble utgitt både på singlen The Rocket Record Company XPRES 7  i mars 1982 og på albumet *[[Jump Up!]]* den 9. april 1982. Produsent var Chris Thomas.

Videoen til sporet ble filmet i Australia. 

## Norsk versjon
Tor Brovold har skrevet en norsk tekst. Den norske tittelen er «Øyne». Four Jets har spilt inn sangen. Den ble utgitt på LP-platen Diorslips og struktursveis (Mariann Grammofon MLN 3011) i 1982.

## Listeplasseringer

## Referanser
Team Taxi

**Team Taxi AS** er en drosjesentral lokalisert i løyvedistriktet Hole og Ringerike i Buskerud. Sentralen ble etablert våren 2005 og har hovedkontor i Hønefoss. Den er medlem av Norges Taxiforbund.

Grunnlaget for etableringen var en sammenslutning av tidligere bopelsdrosjeløyver (også kjent som bygdeløyver) som alt fantes i distriktet. Ved inngangen til 2010 var det tretten biler tilsluttet sentralen. Bilparken er utstyrt med moderne flåtestyring med GPS, levert av Transport Data Systems AS (TDS).

Daglig leder i  Team Taxi er *Per Anders Flaskerud*, som opprinnelig var en av bopelsdrosjeløyvehaverne som inngikk i sammenslutningen.

## Eksterne lenker
* Team Taxi AS
Skalafordel

En **skalafordel** eller **stordriftsfordel** (engelsk: *economies of scale*) betegner innen økonomi og produksjonslære en situasjon innen produksjonen av en vare eller tjeneste, hvor produksjonen har avtakende grensekostnader. I dette ligger det at kostnadende blir mindre per produserte enhet når antall produserte enheter øker. Avtakende grensekostnader er vanlig i mekanisert industriproduksjon og i mange tjenestesektorer som bygger på teknologi og nettverkseffekter.

Eksempler på næringer som har skalafordeler er alle typer maskinell fabrikkproduksjon og samlebåndsproduksjon, samt tjenester som eksempelvis bank- og finanstjenester, innholdstjenester over internett, og telekommunikasjon.

Det motsatte av skalafordel er skalaulempe (eller stordriftsulempe), begge disse er eksempler på *skalaeffekter* («hvor mye» man produserer). Noen relatert effekter er omfangsfordel (*economies of scope*) og dens motsats omfangsulempe (*diseconomies of scope*), som begge er eksempler på omfangseffekter («hva» man produserer og hvordan disse produktene komplementerer hverandre).

## Se også
* Konkurransefortrinn
* Komparative fortrinn

## Eksterne lenker
*
Den Norske Fjellskolen Rondeheim

**Den Norske Fjellskolen** er en del av **Rondeheim** på Høvringen i Rondane. Den ble startet i 1957. Skolen var den første leirskolen i Norge med fast pedagogisk ledelse og helårsdrift. 

Skolen har i dag flere fast ansatte lærere, instruktører og internatpersonell. Leirskolen drives daglig som leirskole for skolebarn fra hele landet, som del av Rondeheim. Rondeheim er i tillegg et feriested og senter for aktiviteter, hytteutleie, arrangementer og sammenkomster. 

## Referanser


## Eksterne lenker
* Rondeheim – hjemmeside
Albania under Sommer-OL 1972

**Albania under Sommer-OL 1972**. Fem sportsutøvere, alle menn, fra Albania deltok i to sporter, skyting og vektløfting under Sommer-OL 1972 i München. Det var første gangen Albania deltok i et OL, de vant ikke noen medaljer.

## Medaljer

## Eksterne lenker
* Albania at the 1972 München Summer Games  på Sports-Reference.com
Lucas Samaras

**Lucas Samaras** (1936–2024) var en amerikansk-gresk maler og billedhogger.

Han emigrerte til USA i 1945. For sine kunstverker benyttet han elementer som kniver, barberhøvler og nåler.

## Fotnoter

## Referanser


## Eksterne lenker
* 
*
Kamerun under Sommer-OL 1972

**Kamerun under Sommer-OL 1972**. Elleve sportsutøvere fra Kamerun deltok i tre sporter, boksing, friidrett og sykling under Sommer-OL 1972 i München. Det var tredje gangen Kamerun deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Hurtigløp på skøyter under Vinter-OL 1992 – 5000 meter kvinner

**5 000 meter kvinner** var en øvelse i hurtigløp på skøyter under Vinter-OL 1992 og ble avholdt på Stade de Patinage Olympique i Albertville, Frankrike den 17. februar 1992. Løpet ble gått utendørs i motsetning til innendørsbanen i Calgary fire år tidligere.

24 utøvere fra 11 nasjoner deltok på distansen.

## Medaljevinnere


File:Bundesarchiv Bild 183-1989-1125-014, Gunda Kleemann.jpg|Gunda Kleemann i november 1989.
File:Heike Warnicke.JPG|Heike Warnicke
File:Claudia Pechstein 2008.jpg|Claudia Pechstein i Allround-VM i 2008.


## Rekorder
Dette var gjeldende verdens og olympisk rekord før Vinter-OL i 1992:

Det ble ikke satt noen ny olympisk rekord under øvelsen.

## Resultater

## Referanser


## Eksterne lenker
* 
*   Offisiell olympisk rapport
*  Albertville 1992 5000m women - Olympic Speed Skating på Olympic.org
*  Speed Skating at the 1992 Albertville Winter Games: Women's 5,000 metres  på Sports-reference.com/olympics/
*  Distance result: Olympic Winter Games 1992 · Ladies · 5.000 meter Resultater på SpeedSkatingNews.info
*  Results of the 1992 Olympic Winter Games 5000 meters Women.
*  Results Olympic Games 1991/1992 Ladies - 5000m 17 Feb 1992 - Albertville på www.ISU.html.infostradasports.com
*  Speed Skating 1992 Olympic Games Results - Women's 5000 metres - 17th February på The-Sports.org
*
Afghanistan under Sommer-OL 1972

**Afghanistan under Sommer-OL 1972**. Ni sportsutøvere, alle menn, fra Afghanistan deltok i en sport, bryting under Sommer-OL 1972 i München. Det var sjuende gangen Afghanistan deltok i et OL, de vant ikke noen medaljer.

## Medaljer

## Kilder
* Resultater og profilside  på sports-reference.com
Pat Ballard

**Pat Ballard** født **Francis Drake Ballard** (19. juni 1899 i Troy i  Pennsylvania i USA, død 26. oktober 1960) var en amerikansk låtskriver.

Han komponerte de to kjente låtene «Mr. Sandman» og «(Oh Baby Mine) I Get So Lonely».

## Referanser


## Eksterne lenker
*
*
A Nightingale Sang in Berkeley Square

***A Nightingale Sang in Berkeley Square*** kan vise til:

*«A Nightingale Sang in Berkeley Square» (sang) – en sang fra 1940 av Manning Sherwin og Eric Maschwitz.
*''A Nightingale Sang in Berkeley Square'' (film) – en film fra 1979 av Ralph Thomas.
Bernhard von Loßberg

**Bernhard Viktor Hans Wolfgang von Loßberg** (født 26. juli 1899 i Berlin-Wilmersdorf i Preussen, død 15. mars 1965 i Wiesbaden) var en tysk offiser i den tyske hæren som deltok i første- og andre verdenskrig, samt den spanske borgerkrigen. Han ble kadett i 1916 og generalmajor i 1944.

## Biografi
### Krigsinnsats
Von Loßberg var fra 1. april 1939 stabsoffiser ved Wehrmachts overkommando og skal ha vært blant nøkkelpersonene i operasjonavdelingen som bidro til planleggingen av «Operasjon Weserübung», den tyske invasjonen av Danmark og Norge i april 1940.

Sent i 1941 skal Adolf Hitler ha krevd at von Loßberg skulle bli fjernet fra staben ved overkommandoen på grunn av offiserens kritiske holdning til kommando- og kontrollstrukturen ved overkommandoen. Dette førte til at von Loßberg tjenestegjorde ved en rekke mindre viktige poster under resten av krigen.

Dermed ble von Loßberg i januar 1942 beordret til Norge som operasjonsoffiser i staben til den tyske hærens øverstkommanderende i Norge, Nikolaus von Falkenhorst, hvor han tjenestegjorde fram til mai 1944.

### Etterkrigstiden
Von Loßberg ble tatt til fange av de allierte styrkene i Neustadt i Holstein den 5. mai 1945. Han satt i fangenskap i Bridgend i Wales inntil han ble løslatt den 26. juli 1946.

Den 5. juli 1949 ankom von Loßberg på nytt Norge, denne gang i all hemmelighet, sammen med blant andre den tyske admiral Otto Ciliax. De tyske offiserene var blitt invitert av den norske etterretningstjenesten for å bidra til en operasjon hvis formål var å utrede hvordan Nord-Norge kunne forsvares under et angrep fra Sovjetunionen.

## Referanser
Johannes Hougen

**Knut Johannes Hougen** (født 26. november 1854 i Kragerø, død 29. juli 1954) var en norsk skolemann og politiker (V). 

Han hadde examen artium fra 1873, og var cand.real. fra 1879. Hougen var lærer ved Gjertsens skole 1876–1880, adjunkt ved Kristiansands skole fra 1880, bestyrer ved Kristiansands tekniske aftenskole med handelsskole 1885–1908 og overlærer ved Kristiansands skole fra 1900. Senere ekspedisjonssjef ved Kirke- og undervisningsdepartementets skoleavdeling i 1908 og 1910–1927. Styreformann i Kringkastingsselskapet, forløperen til NRK, 1928–1933.

Hougen var medlem av Kristiansand bystyre 1897–1901, og innvalgt på Stortinget fra bykretsen Kristiansand 1901–1909. Han var kirke- og undervisningsminister i Gunnar Knudsens første regjering fra 8. juli 1909 til 1. februar 1910.

Han var far til diplomaten Ernst Hougen (1887–1967).
## Stortingskomiteer
* 1907–1909 nestformann i Budsjettkomiteen
* 1904–1906 medlem i Protokollkomiteen
* 1904–1906 medlem i Budsjettkomiteen
* 1900–1903 medlem i Protokollkomiteen

## Referanser


## Eksterne lenker
* }
* 
*
Simon Davies

**Simon Davies** (født 23. oktober 1979 i Haverfordwest) er en walisisk fotballspiller som spiller for den walisiske klubben Solva. Davies har tidligere spilt for klubbene Peterborough, Tottenham og Everton.

## Eksterne lenker
*
Tempo Avanti

**Tempo Avanti** er et mopedmerke av typen Tempo. Den første Avanti-modellen, Tempo Avanti 030, ble produsert fra 1985 til 1987 i Tempofabrikken i Sandnes. Avanti-modellens motor var fra Motori Minarelli i Italia, til forskjell fra tradisjonelle Tempo-mopeder som hadde en tysk Fichtel & Sachs-motor.

Etter at Tempo la ned produksjonen i 1987, tok noen entusiaster initiativet og startet import av den nesten identisk mopeden Tempo Avanti P. Avanti P ble produsert i Portugal, men hadde italienske deler. Importen stoppet i 1990.
James Dunham

**James Dunham** (født 22. november 1963 i Kansas City i Missouri) er en kjelkehockeyspiller fra USA. Han fikk encefalitt (hjernebetennelse) på grunn av et virus i Mexico da han var to år gammel.

## Meritter
* Paralympiske vinterleker 2002
** Gull i kjelkehockey

## Eksterne lenker
* Paralympic.org - Paralympiske resultater
* Salt Lake 2002 – ''James DUNHAM – United States of America (USA)''
Bărăgan

**Bărăgan**, eller **Bărăgansletten**, (rumensk: *Câmpia Bărăganului*) er en lavlandsslette i den sørøstlige delen av Romania og omfatter fylkene Călărași, Ialomița  og delvis Brăila. Bărăgan er en del av den valakiske lavlandssletten.

## Geografi
Bărăgan blir geomorfologisk inndelt av elven Ialomița i *Bărăganul Călmățuiului* i nord og *Bărăganul Ialomiței* i sør. Det blir gjerne kalt Romanias kornkammer som følge av den næringsrike svartjorden som for det meste består av løss. 

Geografisk er dette et tynt befolket steppelandskap, hvor bl.a. de vernede trappefuglene, en slags traner, ennå kan finne livsrom. Klimaet er kontinentalt preget. Somrene er varme og tørre og vintrene kalde. Beryktet om vinteren er den såkalte Crivăț, en kald kontinental vind fra nord, hvis utgangspunkt er i uralfjellene og som bringer med seg vedvarende vind, snø og kulde.

## Historie
Bărăgan ble etter den andre verdenskrigen endestasjon for deportasjoner av politisk forfulgte personer. Det gjaldt bl.a. de såkalte banatschwaberne som var en tyskspråklig gruppe fra den rumenske delen av Banat. De fleste av dem mistet det meste av sine eiendeler, men kunne etter noen år flytte tilbake til sine hjemsteder. Forvisningene rammet også andre folkegrupper. I juni 1951 ble 12 791 personer forvist til Bărăgan fra et grenseområde mellom Romania og daværende Jugoslavia. Forvisningen skjedde som følge av spenninger mellom på den ene side Jugoslavia under dette landets ledelse Josip Broz Tito og resten av østblokken under ledelse av Josef Stalin. Det rumenske kommunistpartiet forviste personer de anså kunne være til hinder for utviklingen av kommunismen i området. Det dreide seg om gårdeiere, industrialister, handelsfolk, bessarabiske og makedonske flyktninger og deres familier, tidligere medlemmer av Wehrmacht, utlendinger, kontrarevolusjonære, politiske aktivister og ledere av det etniske tyske samfunn. Bărăgan ble valgt fordi det ble det ansett gunstig å kolonialisere dette tynt befolkete område.

Totalt ble 40 320 personer forvist til Baragan; deportasjonene omfattet mer enn 30 000 rumenere, serbere, bulgarere og ungarere, samt 9 410 tyskere. Til minne om Bărăgandeportasjonene ble det 23. juni 2001 reist et minnesmerke i Fundata ved Slobozia med navnene på de deporterte.

## Bărăgan i kunsten
* Panait Istrati: *Tistlene på Baragan*. Oslo 1930. Oversatt av Lorentz Eckhoff. 

## Referanser
Ghana under Sommer-OL 1972

**Ghana under sommer-OL 1972**. Trettiåtte sportsutøvere fra Ghana deltok i tre sporter under Sommer-OL i München. Ghana, som deltok for femte gang i et OL, kom på delt 43.-plass med en bronsemedalje.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Hans Jørgen Darre-Jenssen

**Hans Jørgen Darre-Jenssen** (1864–1950) var en norsk politiker og jernbaneingeniør. Han spilte en viktig rolle i moderniseringen av jernbanen først på 1900-tallet. Han var arbeidsminister i Konow-regjeringen fra 1910 til 1912, som representant for Frisinnede Venstre.

## Liv og virke
Han var utdannet ingeniør fra Trondhjems Tekniske Læreanstalt. Han arbeidet noen år på jernbaneanlegg i utlandet før han vendte hjem til Norge. Mellom 1891 og 1909 var han med på byggingen av Hamar–Selbanen (på Dovrebanen), Gjøvikbanen og Treungenbanen og på ombyggingen av Østbanestasjonen i Kristiania. I 1909 ble han overingeniør ved NSB og leder for moderniseringen av Drammenbanen.

Darre-Jenssen var medlem av Kristiania bystyre og formannskap fra 1905 til 1907. Han representerte Den liberale velgerforening, som var assosiert med Samlingspartiet og i 1909 sluttet seg til Frisinnede Venstre. Ved dannelsen av Wollert Konows regjering i 1910 ble Darre-Jenssen arbeidsminister, eller minister for offentlig arbeider. Hele regjeringen gikk av i 1912. Darre-Jenssen var også formann/president Norges Røde Kors fra 1913 til 1917.

Etter tiden som statsråd vendte han tilbake til NSB, nå som direktør for jernbaneteknikk. Han var pådriver for raskere jernbane med elektrisk drift og for moderne sikkerhetssystemer. Fra 1919 til han gikk av med pensjon i 1935 var han administrerende direktør i A/S Akersbanene. Under hans ledelse ble både Østensjøbanen og Sognsvannsbanen utbygget.

Darre-Jenssens plass, ikke langt fra Sognsvannsbanens holdeplass på Tåsen i Oslo, ble oppkalt etter ham i 1951.

Han var sønn av brukseier og stortingsmann Lauritz Jenssen og hustru Jørgine Wilhelmine Darre. Han var oppkalt etter sin morfar, biskop Hans Jørgen Darre. Lillebroren Worm Darre-Jenssen ble også ingeniør og arbeidsminister.

## Referanser


## Eksterne lenker
* 
* 
*
Tsjad under Sommer-OL 1972

**Tsjad under Sommer-OL 1972**. Fire mannlige sportsutøvere fra Tsjad deltok i friidrett og boksing bunder Sommer-OL 1972 i München. Det var tredje gangen som Tsjad deltok i et OL, de vant ikke noen medaljer.

## Medaljer

## Referanser


## Eksterne lenker
* Resultater og profilside  på sports-reference.com
Den tapte verden

**Den tapte verden** eller **The Lost World** kan vise til:

*Den tapte verden (Arthur Conan Doyle) – roman fra 1912 (originaltittel *The Lost World*).
**The Lost World (1925) – film fra 1925, basert på Doyles roman (originaltittel *The Lost World*).
**Den forsvunne verden – film fra 1960, basert på Doyles roman (originaltittel *The Lost World*).
**The Lost World (britisk miniserie) – britisk miniserie fra 2001, basert på Doyles roman (originaltittel *The Lost World*).
*Den tapte verden (Michael Crichton) – roman fra 1995 (originaltittel *The Lost World*).
**Den tapte verden (film) – film fra 1997, basert på Crichtons roman (originaltittel *The Lost World: Jurassic Park*).
*The Lost World (Neograss-album) – et livealbum av det norske progrockbandet Neograss
Kongo under Sommer-OL 1972

**Kongo under Sommer-OL 1972**. Republikken Kongo deltok for andre gang i et OL 1972 i München. De vant ikke noen medaljer.

## Medaljer

    
## Eksterne lenker
* Resultater og profilside  på sports-reference.com
Johnnie & Jack

**Johnnie & Jack** var en amerikansk country-duett bestående av Johnnie Wright (født 13. mai 1914) og Jack Anglin (13. mai 1916 – mars 1963). Mellom 1951 og 1962 gav duoen ut flere singler via RCA Victor Records, inkludert hitten «(Oh Baby Mine) I Get So Lonely». Etter Anglins død i en bilulykke i 1963 ble Johnnie Wright en soloartist, og havnet på toppen av countrylistene i 1965 med «Hello Vietnam».

## Diskografi
### Studioalbum

### Singler

## Kilder
*Johnnie & Jack biografi på Allmusic

## Eksterne lenker
*
Dahomey under Sommer-OL 1972

**Dahomey under Sommer-OL 1972**. Tre mannlige sportsutøvere fra Dahomey, nåværende Benin, deltok i boksing og friidrett under Sommer-OL 1972 i München. Det var første gangen Dahomey deltok i et OL, de vant ingen medaljer.

## Medaljer

## Eksterne lenker
* Resultater og profilside  på sports-reference.com
Etiopia under Sommer-OL 1972

**Etiopia under Sommer-OL 1972**. Trettien sportsutøvere fra Etiopia deltok i tre sporter under Sommer-OL 1972 i München. Det var femte gangen Etiopia deltok i et OL, de kom på delt 41.-plass med to bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Bobby G. Rice

**Robert Gene Rice** (født 11. juli 1944 i Boscobel, Wisconsin) er en amerikansk countrylåtskriver, profesjonelt kjent som **Bobby G. Rice**. Mellom 1970 og 1988 gav Rice ut ni studioalbum, og fikk tretti sanger på *[[Billboard]]*s Hot Country Songs-liste. Hans største hit, «You Lay So Easy On My Mind», lå på tredjeplass i 1973.

## Diskografi
### Studioalbum

### Singler

## Referanser


## Eksterne lenker
* 
* Bobby G. Rice på *[[Allmusic]]*
Lesotho under Sommer-OL 1972

**Lesotho under Sommer-OL 1972**. Én mannlig sportsutøver fra Lesotho deltok i friidrett under Sommer-OL 1972 i München. Det var første gangen Lesotho deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Sverre Høgemark

**Sverre Høgemark** (født 7. oktober 1967) er en norsk ishockeyspiller og -trener.

Han spilte i mange år for Viking Ishockeyklubb og ble siden assistenttrener i Stavanger Oilers. Den 13. januar 2005 fungerte han som trener for Stavanger Oilers i en kamp mot Stjernen, mens man ventet på at Gunnar Johansson skulle komme og overta etter Matti Riekkinen.
4. serierunde i Tippeligaen 2010

**4. serierunde i Tippeligaen 2010** ble spilt mandag 5. april, to kamper startet klokken 16, fem kamper klokken 18 og hovedkampen mellom Molde og Brann på Aker stadion klokken 20.



## Fakta
Taio Cruz

** Jacob Taio Cruz** (født 1980) er en britisk sanger og produsent. Mest kjent for låtene «Break Your Heart», «Dynamite» og «Higher» med Kylie Minogue på debutalbumet *Rokstarr* som slapp ut på platekompanier over hele verden i september 2009. 

Senere lagde han et nytt album som het *TY.O* og der kom suksessen «Hangover» med Flo Rida. Der kommer også «Troublemaker» og  «There She Goes» med Pitbull. 

Taio Cruz er halv brasiliansk og halv nigerisk. Han bruker ofte solbriller og er en av artistene som bruker mest penger på musikkvideo. Han er også låtskriver. Han har skrevet sanger til Justin Timberlake, Lloyd, Cheryl Cole og mange andre. Han har laget sanger med Kesha, Kylie Minogue, Ludacris, David Guetta, Flo Rida, Tinchy Stryder, McFly, Travie McCoy og Pitbull.

## Referanser


## Eksterne lenker
* 
* 
* 
*
Acta Musicae

**Acta Musicae** er et kvinnekor fra Kongsberg, Buskerud. Koret bestod per 2022 av 30 aktive sangere. Koret ble startet av Liv Hukkelberg, som ved korets 25-årsjubileum i 2022 fortsatt var dets dirigent. 

Acta Musicae betyr «musikalske handlinger», og koret synger alt fra klassisk og folkemusikk til pop og jazz. Koret har mottatt internasjonal oppmerksomhet.

## Historikk
I 2007 komponerte dirigent Liv Hukkelbergs datter, Hanne Hukkelberg, verket «I ly av mørketid» spesielt for koret i anledning korets 10-årsjubileum. 

Acta Musicae mottok andreplass i scenisk klasse under landskonkurranse for kor i Trondheim i oktober 2009.

## Referanser


## Eksterne lenker
* Hjemmeside
Aosta bispedømme

**Aosta bispedømme** er et romersk-katolsk bispedømme som i utstrekning er sammenfallende med Aostadalen i det nordvestlige Italia. Som liturgisk språk brukes både fransk og italiensk.

## Historie
Bispedømmet eksisterer sannsynligvis minst siden 300-tallet, men den første dokumenterte biskopen er Eustasio rundt 451. Aosta lå den gang i Milanos kirkeprovins. Med opphøyelsen av Tarantaise til erkebispedømme i 794 ble Aosta og Sion bispedømme lagt under Tarantaise.

I løpet av napoleonskrigene fra Aosto bispedømme opphevet i 1803 ved at Aostadalen ble lagt til Ivrea bispedømme. Allerede 1817 ble bispedømmet gjenopprettet i Chambérys kirkeprovins. Siden 1862 er Aosta suffragan av Torino erkebispedømme.
## Eksterne lenker
*
Kirkeregionen Piemonte

**Kirkeregionen Piemonte** er en av Italias 16 kirkeregioner. Den består av to kirkeprovinser og 17 bispedømmer. Kirkeregionen har 4&nbsp;570&nbsp;000 innbyggere og et areal på 29&nbsp;516&nbsp;km², fordelt over 2249 sogn.

Kirkeregionen omfatter store deler av den politiske regionen Piemonte, hele Aostadalen, mindre deler av Liguria samt én lombardisk kommune (Gravellona Lomellina, som sogner til Novara bispedømme). Den piemontesiske kommunen Sozzago sogner til Vigevano bispedømme i kirkeregionen Lombardia. Det sydøstlige Piemonte hører til kirkeregionen Liguria (Tortona bispedømme og Genova erkebispedømme). Til gjengjeld ligger ca. en tredjedel av det piemontesiske bispedømmet Acqui i Liguria.

## Struktur
I den følgende oversikten er kirkeprovinser fremhevet i fet og metropolitanbispedømmer i kursiv.

* **Kirkeprovinsen Torino:**
** *[[Torino erkebispedømme]]*
** Acqui bispedømme
** Alba bispedømme
** Aosta bispedømme
** Asti bispedømme
** Cuneo bispedømme
** Fossano bispedømme
** Ivrea bispedømme
** Mondovi bispedømme
** Pinerolo bispedømme
** Saluzzo bispedømme
** Susa bispedømme
* **Kirkeprovinsen Vercelli:**
** *[[Vercelli erkebispedømme]]*
** Alessandria bispedømme
** Biella bispedømme
** Casale Monferrato bispedømme
** Novara bispedømme
Kempten fyrsteabbedi

**Kempten fyrsteabbedi** var et av Det tysk-romerske rikes største riksklostre, som omfattet det meste av landskapet Allgäu. Benediktiner-abbediet ble opprettet i 752, var fra 1483 et territorial- og fra 1548 et fyrsteabbedi. Ved sekulariseringen i 1803 hadde fyrsteabbediet et areal på rundt 1000&nbsp;km² og 42&nbsp;000 innbyggere.

## Historie
Klosteret ble grunnlagt i 752 av munker fra St. Gallen abbedi. Det fikk tidlig kongelige friheter og kan ha vært riksumiddelbart allerede i 1062. Keiser Otto&nbsp;IV gjorde abbeden i 1213 til «greve av Kempten» (dvs. over Allgäu). Fra 1353 innehadde abbeden alle verdslige herskerrettigheter i grevskapet, slik at abbediet hadde status som rikskloster.

Abbediet lå i hundre år i stridigheter med biskopen av Konstanz, som Kempten opprinnelig sognet til. Krangelen handlet om det frie valget av abbeden, og ble løst av paven i 1483 ved å eksemptere abbediet, dvs. løse det fra biskopen og gjøre det til et territorialabbedi.

Ved å kjøpe opp godsene og herlighetene til grevskapets lavadel, klarte abbedene i løpet av 1300- og 1400-tallet å danne en sammenhengende territorialstat. Likeledes lå Irsee abbedi mellom 1551 og 1694 under Kempten, men ble et eget rikskloster etter dette. På den andre siden ble byen Kempten en fri riksstad i 1494, slik at Allgäus største by var blitt uavhengig av abbediet. Kempten kjøpte seg i 1525 fri fra abbediets siste rettigheter, og gikk i 1527 over til protestantismen.

Abbediets betydning økte ytterligere da det i 1548 ble gjort til fyrsteabbedi. Abbeden hadde altså fra da av personlig stemmerett (virilstemme) i riksdagen.

Gjennom flere territorielle utvidelser (bl.a. eksklavene Binswangen og Rothenstein) fikk fyrsteabbediet til slutt et areal på rundt 1000&nbsp;km². Gjennom *[[Reichsdeputationshauptschluss]]* ble klosteret i 1803 opphevet, den geistlige staten ble sekularisert og tilfalt Bayern.
Titulærbiskop

En **titulærbiskop** er en biskop som ikke har en reell ledelsesfunksjon over et eksisterende bispedømme. Tittelen brukes i den katolske kirke og ortodokse kirker om prelater som har rangen av en biskop (dvs. er ordinert som biskop), men utøver andre kirkelige oppgaver enn å lede et bispedømme. Siden kirkeretten krever at enhver biskop må ha et bispesete, får titulærbiskoper tildelt et historisk, opphevet bispesete (*titulært bispedømme*).

Hvis de opphevede bispedømmene var metropolitan- eller andre erkebispedømmer, har de respektive prelatene rang som *titulære [[metropolitt]]er* eller *[[erkebiskop]]er*. Per 2009 fantes det i den katolske kirken totalt 95 titulære metropolitter, 88 øvrige titulærerkebiskoper og 1904 vanlige titulærbiskoper.

Tittelen gis blant annet til ledere av særkirker som ikke er bispedømmer (apostoliske prefekturer, vikariater, territorialprelaturer osv.), til hjelpebiskoper, til apostoliske nuntiuser og til prelater med embeter i den romerske kurie. De to sistnevnte gruppene blir oftest utnevnt til titulær*erke*biskoper. Et eksempel er pavens nuntius til de nordiske landene, Emil Paul Tscherrig, som ikke leder noe bispedømme, men er titulærerkebiskop av Voli. Voli var et bispedømme i Karthagos kirkeprovins i Nord-Afrika.

De titulære bispesetene var opprinnelig blant annet bispeseter i Nord-Afrika og Vest-Asia, som har gått under som en følge av islams utbredelse. Behovet for titulærbiskoper har imidlertid etter hvert økt utover tallet for disse tapte bispesetene. På 1900-tallet har paven derfor begynt å ta i bruk blant annet europeiske bispeseter som har blitt opphevet av andre årsaker (f.eks. sammenslåinger).

Situasjonen er noe mer kompleks for *titulære [[patriark]]er*. Ofte omtales alle patriarker uten egen kirkelig jurisdiksjon som titulære. Dette omfatter imidlertid også enkelte patriarker som faktisk har sete i patriarkatet sitt (per i dag gjelder dette patriarkatene Jerusalem, Lisboa og Venezia). Det romersk-katolske patriarkatet Østindia og de melkittisk-katolske patriarkatene Alexandria og Antiokia er derimot rene ærestitler. Flere titulære patriarkater har blitt opphevet eller vært vakante siden 1964, mens de opphevede patriarkatene Aquileia og Grado har blitt «gjenopplivet» som titulære metropolitanerkebispedømmer i 1969.

## Eksterne lenker
* «Giga-Catholic Information» om og oversikter over
** titulærbispedømmer
** titulære erkebispedømmer
** titulære metropolitanerkebispedømmer
** titulære patriarkater
Æthelflæd av Damerham

**Æthelflæd av Damerham** (angelsaksisk: *Æðelflæd*) var den andre hustruen til kong Edmund I av England etter Ælfgifu av Shaftesbury som døde i 944, og Æthelflæd ble gift samme år. Hennes angelsaksiske navn består av sammensetning av navnleddet *Æthel*, «edel», og andre ledd *flæd*, «lys, vakker».

## Liv og virke
Hennes mors navn er ikke nedtegnet, men hun var en datter av ealdorman Ælfgar, antagelig i Essex. Hun hadde minst en bror og en søster, Ælfflæd (død ca 1002). Ælfflæd ble gift med Byrhtnoth, som antagelig etterfulgte hennes far som ealdorman av Essex. Bryhtnoth ble drept i slaget ved Maldon i 991 mot en større hær av norrøne vikinger, muligens ledet av Olav Tryggvason som siden ble norsk konge. Æthelflæd og Ælfflæd var Ælfgars arvinger ved hans død, en gang mellom 946 og 951, basert på dateringen av hans testamente.

Æthelflæd ble gift med Edmund i 944 etter hans første hustru Ælfgifu døde, mor til de framtidige engelske regionale kongene Edwy (eller Eadwig) og Edgar (eller Eadgar). Det er ikke kjent om Æthelflæd fikk barn med kongen, og da han ble drept i 946 ble hun en rik enke. Nedtegnelser ved Elykatedralen, som hun, hennes søster, og hennes svoger, var store velgjørere av, forteller at hun giftet seg på nytt med en ealdorman ved navn Æthelstan. Det er flere ealdormen med dette navnet i løpet av regimet til Edmunds bror og etterfølger Eadred. Det er sannsynlig at Æthelflæd giftet seg med en mann kjent som Æthelstan Rota, skjønt det er også grunner til å tro at hun giftet seg med en mann kjent som Æthelstan Halvkonge.

Æthelflæds testamente har blitt bevart. Fra dette er hennes død blitt datert til mellom 962 og 975 I tillegg til gaver til Elykatedralen skjenket hun midler til Glastonbury Abbey, Canterburykatedralen, Bury St Edmunds Abbey og til familieklosteret ved Stoke-by-Nayland.

## Referanser


## Litteratur
* «Æthelflæd 14 (Female) of Damerham; second wife of King Edmund 14, c.944-946» , *Prosopography of Anglo-Saxon England*. 
* Stafford, Pauline: *Unification and Conquest: A Political and Social History of England in the Tenth and Eleventh Centuries.* London: Edward Arnold, 1989. ISBN 0-7131-6532-4
Mikaelshulen

**Mikaelshulen**, også kalt **Sankt Mikaels kirke**, er en fredet hule i den bratte fjellveggen på østsiden av innsjøen Norsjø i Skien kommune i Telemark. Den ligger ved gården Gisholt ca. to kilometer nordvest for Skotfoss. Grotten ligger midt i klippeveggen, ca. 30 meter over Norsjø og er godt synlig fra vannflaten. Den er 20 meter dyp, sju meter bred og tre meter høy i åpningen.

## Historie og betydning

Hulen skal i sin tid ha vært utstyrt som en kirke med forhall, skip, kor og alter og i katolsk tid ble den innviet til erkeengelen Mikael. Her ble det holdt messer også etter katolsk tid. Den var også et viktig valfartssted for pilegrimer.

Huleåpningen er halvsirkelformet 4–5 meter bred og omtrent like høy. Innenfor åpner rommet seg til større høyde og går 20 meter inn i fjellet. Hulen er en naturformasjon, men mennesker har nok også bearbeidet hulerommet.

Det kjennes til rundt 20 mikaelskirker i Norge. De var ofte lagt i huler eller på berg, for på slike steder skulle erkeengelen Mikael kjempe mot Satan i skikkelse av en orm eller drake. På toppen av fjellet skal det også ha vært en gravplass, det er på en måte en kirke med kirkegården på taket.

Opp gjennom tidene har hula vært mye omtalt. *[[Biskop Eysteins jordebok]]* eller Den røde bok fra omkring 1400 lister opp jordegods som lå til «Kirkja i Mikjálsbergi». En beskrivelse på latin i 1643 kaller den *Templum Mirabile*, «det forunderlige tempel». Dette henspiller på at kirken skal ha vært vigslet kirke i katolsk tid fram til 1537.

Fra reformasjonen og fram til 1843 ble hulen et siste tilholdssted for tilhengere av katolisismen. I denne perioden var det dødsstraff for munker og Fader Sylvester var den siste munk i omegnen. Han døde her og ble begravet innenfor kirkens bakvegg, hvor man antar at kirkens sakristi var.

## Adkomst
Mikaelshulen er et spennende turmål og er tilgjengelig med båt og til fots, men adkomsten er vanskelig. Med båt kan en fortøye rett under hulen. Det går en bratt sti opp til hulen. Stien har både trappetrinn og rekkverk. Vil man gå over land, følg skilting til Pollen fra Skotfoss sentrum, det er parkering på Omdalsvegen og blåmerket løype frem til hulen. De siste meterne frem til hulen går i bratt terreng. Ved nedbør er det glatt på stien, særlig i det bratte partiet opp til hulen.

## Referanser


## Litteratur
*St. Mikalshulen i Thelemarken. *Ny illustreret Tidende* No. 22. Kristiania, 4de Mai 1879, s. 172 og 175.

## Eksterne lenker
*  Skien kommune: St. Mikaels kirke i fjellet
*